Knysna turako

Knysna turako aŭ Turako de Knysna (Tauraco corythaix) estas granda specio de turakoj, grupo de afrikaj membroj de la familio de Musofagedoj. Ĝi estas loĝanta reproduktulo en la maturaj ĉiamverdaj arbaroj de suda kaj orienta Sudafriko, kaj Svazilando. Ĝi antaŭe estis foje konsiderata subspecio de la verda turako de Okcidenta Afriko. La turako de Livingstone kaj la turako de Schalow iam estis konsiderataj subspecioj.Roberts 6

Tiu ĉi specio demetas du ovojn en malprofunda platforma nesto farita el bastonetoj kaj metita en arbon aŭ areton de grimpoplantoj.

Ene de sia teritorio, ĉi tiu estas nekonfuzebla birdo, kvankam ofte nerimarkinda en la arbopintoj. Ĝi estas 40–42 cm longa, inkluzive de longa malhelblua vosto. La malgranda sed dika oranĝruĝa beko kaj blanka linio tuj sub la okulo kontrastas kun la plejparte verda plumaro. Ĝi havas altan verdan kreston, kiu estas finita per blanka koloro. La okuloj estas brunaj kaj la okulringoj estas intense ruĝaj. Dumfluge, la Knysna turako montras okulfrapajn karmezinajn primarajn flugplumojn. Ambaŭ seksoj estas similaj, sed junaj birdoj havas pli mallongan kreston sen la blankaj pintoj.

La Knysna turako kutime videblas fluganta inter arbaraj arboj, aŭ saltetanta laŭ branĉoj. Ĝi manĝas fruktojn, insektojn kaj lumbrikojn. Ĝi havas laŭtan kov-kov-kov-kov-krion.

Turakoj (la 10 specioj de Tauraco kaj la 2 de Musophaga) estas la solaj birdoj, kiuj posedas verajn ruĝan kaj verdan kolorojn. La koloro, kiun homaj okuloj vidas en la plumaro de plej multaj birdoj, estas nur reflekto produktita de la plumstrukturo. Kaj la ruĝa pigmento (turakino) kaj la verda pigmento (turakoverdino) de la turako enhavas kupron. Fakte, glaso da akvo, se kirlita per ruĝa turakoplumo, fariĝos rozkolora. Ĉe muzeospecioj, la pigmentoj pliprofundiĝas kun la aĝo, ĉar la kupro komencas oksidiĝi. Ĉi tiuj birdoj konservas siajn kolorojn dum la tuta jaro. Oni supozas, ke la Knysna turako uzas siajn ruĝajn flugilplumojn por eskapi predantojn. Efektive, kiam ĝi flugas, la predantoj emas fokusiĝi sur la plej videbla koloro kaj sekvi la ruĝan makulon. Kiam la turako surteriĝas kaj faldas siajn flugilojn, la ruĝaj plumoj de la flugiloj fariĝas nevideblaj kaj la turako havas ŝancon eskapi nevidate.

Bildoj

Referencoj

 Birds of Africa South of the Sahara de Ian Sinclair kaj Peter Ryan 
 Sinclair, Hockey kaj Tarboton, SASOL Birds of Southern Africa (Struik 2002) 

Eksteraj ligiloj

 Knysna turako - Species text in The Atlas of Southern African Birds.
 Birds of Eden - .
Knysna turaco Gvidiloj de sudafrikaj specioj

Kategorio:Musofagedoj
Kategorio:Birdoj de Afriko